
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 142 

28 Ιουλίου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

168. Κατάργηση των Β. Δ. 263/1971 "Περί επεκτάσε- 
ως των εν Αθήναις εγκαταστάσεων της Αν. 
Εταιρίας υπό την επωνυμίαν «Προνομιούχος 
Ανώνυμος Εταιρεία Γενικών Αποθηκών της Ελ¬ 
λάδος» (ΦΕΚ 78/Α/1971), Π.Δ. 442/1975 "Περί 
επεκτάσεως των εν Αθήναις εγκαταστάσεων 
της Ανωνύμου Εταιρίας υπό την επωνυμίαν 
«Προνομιούχος Ανώνυμος Εταιρεία Γενικών 
Αποθηκών Ελλάδος» (ΦΕΚ 139/Α/1975) και του 
Π.Δ. 234/1976 "Περί συμπληρώσεως του από 
7/16.7.1975 Π.Δ/τος "Περί επεκτάσεως των εν 
Αθήναις εγκαταστάσεων της Ανων. Εταιρείας 
υπό την επωνυμίαν «Προνομιούχος Ανώνυμος 
Εταιρεία Γενικών Αποθηκών της Ελλάδος» 


(ΦΕΚ 86/Α/1976). 1 

169. Υγειονομική περίθαλψη του προσωπικού του Λι¬ 
μενικού Σώματος. 2 


ΣΥΜΒΑΣΕΙΣ 

Περί αναθέσεως στην Α.Τ.Ε. της εισπράξεως των 
χρεών που προέρχονται από παραχώρηση γεωρ¬ 
γικών οικοπεδικών ή κτηνοτροφικών κλήρων, κα¬ 
θώς και από παραχωρήσεις, εκποιήσεις ή εκμι¬ 
σθώσεις κοινοχρήστων ή διαθεσίμων κατά την 
εποικιστική νομοθεσία εκτάσεων και του καθορι¬ 
σμού των όρων και της διαδικασίας της είσπρα¬ 
ξης του τιμήματος από την Α.Τ.Ε., το ύψος της 
αμοιβής της για την εκτέλεση της εργασίας αυτής 
καθώς και κάθε άλλου σχετικού θέματος. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 168 
Κατάργηση των Β. Δ. 263/1971 "Περί επεκτάσεως των εν 
Αθήναις εγκαταστάσεων της Αν. Εταιρίας υπό την 
επωνυμίαν «Προνομιούχος Ανώνυμος Εταιρεία Γενι¬ 
κών Αποθηκών της Ελλάδος» (ΦΕΚ 78/Α/1971), Π.Δ. 
442/1975 "Περί επεκτάσεως των εν Αθήναις εγκατα¬ 
στάσεων της Ανωνύμου Εταιρίας υπό την επωνυμίαν 
«Προνομιούχος Ανώνυμος Εταιρεία Γενικών Αποθη¬ 
κών Ελλάδος» (ΦΕΚ 139/Α/1975) καιτου Π.Δ. 234/1976 
"Περί συμπληρώσεως του από 7/16.7.1975 Π.Δ/τος 
"Περί επεκτάσεως των εν Αθήναις εγκαταστάσεων της 
Ανων. Εταιρείας υπό την επωνυμίαν «Προνομιούχος 
Ανώνυμος Εταιρεία Γενικών Αποθηκών της Ελλάδος» 
(ΦΕΚ 86/Α/1976). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 14 σε συνδυασμό με τα άρθρα 8, 12 και 20 
του Ν.Δ. 3077/1954 «Περί Γενικών Αποθηκών» (ΦΕΚ 
243/Α/54). 

2. Το άρθρο 29α του Ν. 1558/85 (ΦΕΚ 137/Α/1985) που 
προστέθηκε με το άρθρο 27 του Ν. 2081/1992 (ΦΕΚ 
154/Α/1992) που τροποποιήθηκε με το άρθρο 1 παρ. 2α 
του Ν. 2469/1997 (ΦΕΚ38/Α/1997). 

3. Την υπ’ αριθμ. Δ15/Α/Φ.19/Οικ. 4889/24.3.2004 από¬ 
φαση του Πρωθυπουργού και Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου» 
(ΦΕΚ 528/Β/2004). 

4. Την υπ’ αριθμ. 286/15.1.2004 αίτηση της Ανωνύμου 
Εταιρίας με την επωνυμία «ΕΘΝΙΚΗ ΑΚΙΝΗΤΩΝ ΑΕ». 

5. Το γεγονός ότι από τις διατάξεις του παρόντος Π.Δ. 
δεν προκαλείται δαπάνη σε βάρος του κρατικού προϋπο¬ 
λογισμού. 

6. Την υπ’ αριθμ. Δ. 154/23.6.2004 γνωμοδότηση του 
Συμβουλίου της Επικράτειας μετά την πρόταση του Υφυ¬ 
πουργού Ανάπτυξης, αποφασίζουμε: 

Άρθρο μόνο 

Καταργούνταιτο Β.Δ. 263/1971 «Περί επεκτάσεως των 
εν Αθήναις εγκαταστάσεων της Ανων. Εταιρείας υπό την 
επωνυμίαν «Προνομιούχος Ανώνυμος Εταιρεία Γενικών 
Αποθηκών της Ελλάδος» (ΦΕΚ 78/Α/1971), το Π.Δ. 
442/1975 «Περί επεκτάσεως των εν Αθήναις εγκαταστά¬ 
σεων της Ανωνύμου Εταιρίας υπό την επωνυμίαν «Προ¬ 
νομιούχος Ανώνυμος Εταιρεία Γενικών Αποθηκών Ελλά¬ 
δος» (ΦΕΚ 139/Α/1975) και το Π.Δ. 234/1976 «Περί συ- 
μπληρώσεως του από 7/16.7.1975 Π.Δ/τος «Περί 
επεκτάσεως των εν Αθήναις εγκαταστάσεων της Ανων. 
Εταιρείας υπό την επωνυμίαν «Προνομιούχος Ανώνυμος 
Εταιρεία Γενικών Αποθηκών της Ελλάδος» (ΦΕΚ 
86/Α/1976) και ανακαλείται η άδεια λειτουργίας των απο¬ 
θηκών επί της οδού Πειραιώς 166. 

Στον Υφυπουργό Ανάπτυξης αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 26 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 169 
Υγειονομική περίθαλψη του προσωπικού του Λιμενικού 
Σώματος. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α) Τις διατάξεις του άρθρου 123 παρ. 1 του 
Ν.3079/2002 (Α' 311), όπως τροποποιήθηκε με το άρθρο 
34του Ν.3232/2004 (Α'48). 

β) Τη διάταξη του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν.2081/1992 (Α' 154) και 
τροποποιήθηκε με το άρθρο 1 του Ν.2469/1997 (Α'38). 

γ) Τις διατάξεις της υπ' αριθμ. Υ1/10.3.2004 απόφασης 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων» (Β' 513). 

δ) Τις διατάξεις της υπ’ αριθμ. 14650/ΔΙΟΕ85/17.3.2004 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

2. Το γεγονός ότι από τις διατάξεις του παρόντος προ- 
καλείται επιβάρυνση σε βάρος του Κρατικού Προϋπολο¬ 
γισμού ύψους 100.858,00 € για το έτος 2004 (ΚΑΕ 
41/110/0542 33.950,00 €, ΚΑΕ 41/110/0543 28.875,00€, 
ΚΑΕ 41/110/0546 33.833,00 € και ΚΑΕ 41/110/0547 
4.200,00€) και για κάθε επόμενο έτος ύψους 172.900,00€ 
(ΚΑΕ 41/110/0542 58.200,00 €, ΚΑΕ 41/110/0543 
49.500,00 €, ΚΑΕ 41/110/0546 58.000,00 € και ΚΑΕ 
41/110/0547 7.200,00€). 

3. Την υπ’ αριθμ. 142/2004 Γνωμοδότηση του Συμβουλί¬ 
ου της Επικράτειας μετά από πρόταση των Υπουργών 
Υγείας και Κοινωνικής Αλληλεγγύης, Εμπορικής Ναυτι¬ 
λίας και του Υφυπουργού Οικονομίας και Οικονομικών, 
αποφασίζουμε: 


Άρθρο 1 

1. Η υγειονομική περίθαλψη του προσωπικού του Λιμε¬ 
νικού Σώματος (ΑΣ) παρέχεται από τους ιατρούς των μο¬ 
νάδων και τα στρατιωτικά νοσοκομεία (παράγραφος 1 
του άρθρου 4 του ΠΔ 432/1983 - Α' 162), καθώς επίσης και 
από γενικά ή ειδικά κρατικά νοσοκομεία, μονάδες περί¬ 
θαλψης εντός ή εκτός του Ε.Σ.Υ. ή άλλα ιδρύματα κοινω¬ 
φελούς χαρακτήρα, από ιδιωτικές κλινικές και ιδιωτικά 
νοσηλευτικά ιδρύματα συμβεβλημένα με το Δημόσιο και 
από ιδιώτες ιατρούς συμβεβλημένους με το Δημόσιο (άρ¬ 
θρο 34 Ν.3232/2004 - Α' 48). 

2. Γιατην σε ειδικές περιπτώσεις παροχή υγειονομικής 
περίθαλψης, σε περίπτωση αποστολής στην αλλοδαπή, 
έχουν εφαρμογή οι διατάξεις του άρθρου 15 του ΠΔ 
432/1983. 

Άρθρο 2 

1. Για την παροχή στο προσωπικό του Λιμενικού Σώμα¬ 
τος της υγειονομικής περίθαλψης που προβλέπεται στη 
διάταξη του άρθρου 34 του Ν. 3232/2004 εφαρμόζονται 
τα άρθρα 5, 6 (παραγρ. 5, 7, 8, 9), 7, 10 (παραγρ. 1 ), 12 
(παραγρ.2,3,4,5), 14,16 (παραγρ. 3,4), 17,18,19,21 και 
22 του ΠΔ 432/1983. 

2. Οι διατάξεις του άρθρου 4 παρ. 2-4 του ΠΔ 432/1983 
δεν έχουν εφαρμογή για το προσωπικό του ΑΣ. 

Άρθρο 3 

Η ισχύς του παρόντος Διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος . 

Αθήνα, 26 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΎΗΣ 

ΠΕΤΡΟΣ ΔΟΥΚΑΣ ΝIΚΗΤΑΣ ΚΑΚΛΑΜΑΝΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

-♦- 

ΣΥΜΒΑΣΕΙΣ 

(3) 

Περί αναθέσεως στην Α.Τ.Ε. της εισπράξεως των χρεών 
που προέρχονται από παραχώρηση γεωργικών οικο- 
πεδικών ή κτηνοτροφικών κλήρων, καθώς και από πα¬ 
ραχωρήσεις, εκποιήσεις ή εκμισθώσεις κοινοχρήστων 
ή διαθεσίμων κατά την εποικιστική νομοθεσία εκτάσε¬ 
ων και του καθορισμού των όρων και της διαδικασίας 
της είσπραξης του τιμήματος από την Α.Τ.Ε., το ύψος 
της αμοιβής της για την εκτέλεση της εργασίας αυτής 
καθώς και κάθε άλλου σχετικού θέματος. 

Στην Αθήνα στις 22 Ιουλίου 2004 μεταξύ: 
α) του Ελληνικού Δημοσίου που εκπροσωπείται στην 
προκειμένη περίπτωση από τον Υφυπουργό Αγροτικής 
Ανάπτυξης και Τροφίμων Αλέξανδρο Κοντό και από τον 
Υφυπουργό Οικονομίας Πέτρο Δούκα 
β) της Αγροτικής Τράπεζας της Ελλάδος που εκπροσω¬ 
πείται από τον Διοικητή αυτής Δημήτριο Μηλιάκο, συμ- 
φωνήθηκαν τα παρακάτω: 

ΠΡΟΟΙΜΙΟ 

Έχοντας υπόψη: 

1. Τον Νόμο 3147/2003 (ΦΕΚ 135/5.6.2003) περί «Ρύθ¬ 
μισης θεμάτων αγροτικής γης, επίλυσης ζητημάτων απο- 
κατασταθέντων και αποκαθισταμένων κτηνοτροφών και 
άλλων διατάξεων». 

2. Την αριθ. 14650/Δ/ΟΕ85/απόφαση Πρωθυπουργού 
και Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών (ΦΕΚ 519/17.3.2004)». 

3. Την υπ’ αριθμ. 230642/23.3.2004 απόφαση Πρωθυ¬ 
πουργού και Υπουργού Αγροτικής Ανάπτυξης και Τροφί¬ 
μων «Περί ανάθεσης αρμοδιοτήτων στους υφυπουργούς 
Αγροτικής Ανάπτυξης και Τροφίμων Ευάγγελο Μπασιάκο 
και Αλέξανδρο Κοντό (ΦΕΚ Β 525/23.3.2004 όπως αυτή 
διορθώθηκε με το ΦΕΚ Β 553/31.1.2004)». 

4. Το άρθρο 33 Ν. 1845/89 (ΦΕΚ 102/26.4.1989) «περί 
ανάπτυξης και αξιοποίησης της αγροτικής έρευνας και 
τεχνολογίας-Δασοπροστασία και άλλες διατάξεις». 

5. Το άρθρο 25του Ν. 2732/1999 (ΦΕΚ Α 154/30.6.1999) 
«Διεπαγγελματικές Οργανώσεις και ρύθμιση θεμάτων» 
αρμοδιότητας του Υπουργείου Γεωργίας τα ποσά των 
δύο λογαριασμών που προβλέπονται από την παρ. 1 του 
άρθρου 33του Ν. 1845/33 μετίτλους«Δημόσιο-Κεφάλαιο 
Δημοσίων Επενδύσεων για ανέγερση κτιρίων» που τη¬ 
ρούνται στην Αγροτική Τράπεζατης Ελλάδος, αποτελούν 
έσοδα ενιαίου λογαριασμού με τίτλο «Δημόσιο-Κεφάλαιο 
Δημοσίων Επενδύσεων για χορηγήσεις δανείων και ανέ¬ 
γερση κτιρίων Υπουργείου Γεωργίας καθώς και για εκτέ¬ 
λεση προγραμμάτων εποικισμού-αναδασμού». 

6 . Την 32700/21.9.1999 απόφαση του Υπουργού Γεωρ¬ 
γίας, όπως η περίπτωση α'της παραγράφου 6 αυτής, τρο¬ 
ποποιήθηκε με τη διάταξη του άρθρου 13 παρ. 12τουΝ. 
3147/2003, βάσει της οποίας η κατανομή των αναγκαίων 
πιστώσεων για την εκτέλεση των προβλεπομένων από το 
άρθρο 25 του Ν. 2732/1999 έργων από τον περιγραφόμε- 
νο σ’ αυτό το άρθρο λογαριασμό που τηρείται στην Αγρο¬ 
τική Τράπεζα της Ελλάδος, ενεργείται κατά ποσοστό και 
με τη λήξη κάθε φορά του οικονομικού έτους ως εξής: 

α. περιέλευση στην εταιρεία «ΑΓΡΟΓΗ Α.Ε.» ποσοστό 

10 %, 

β. ανέγερση κτιρίων Υπουργείου Γεωργίας και των επο- 
πτευομένων από αυτό νομικών προσώπων ποσοστό 80%. 

γ. εκτέλεση προγραμμάτων εποικισμού-αναδασμού πο¬ 
σοστό 10%. 

7. Την 34037/3.2.2000 απόφαση του Υπουργού Γεωρ¬ 
γίας σύμφωνα με την οποία, για τη χορήγηση δανείων σε 
αγρότες καθώς και για την εκτέλεση προγραμμάτων εποι- 
κισμού-αναδασμού θα εξακολουθούν να τηρούνται οι 
ίδιες προϋποθέσεις της ΑΤΕ, ενώ για την ανέγερση κτι¬ 
ρίων του Υπουργείου Γεωργίας και των εποπτευομένων 
από αυτό νομικών προσώπων θα αποδίδεται προς την 
κτηματική Εταιρεία Δημοσίου (ΚΕΔ) από το προσδιορι- 
σθέν ποσοστό του τηρουμένου λογαριασμού, το ποσό 
που απαιτείται εφ’ όσον εξευρεθεί ακίνητο που θα πληροί 
του όρους στέγασης των Υπηρεσιών του Υπουργείου Γ ε¬ 
ωργίας. Επίσης, για την επιτάχυνση και ολοκλήρωση των 
έργων των προγραμμάτων εποικισμού-αναδασμού, 
εγκρίνεται η διοργάνωση σεμιναρίων για την πληρέστερη 
ενημέρωση των ασχολουμένων με τα ανωτέρω προγράμ¬ 
ματα υπαλλήλων επί των εφαρμοζομένων διατάξεων της 
Αγροτικής Νομοθεσίας. 


Άρθρο 2ο 

Το Ελληνικό Δημόσιο αναθέτει σε εφαρμογή του άρ¬ 
θρου 2του Ν. 3147/2003 στην Α.Τ.Ε.Α.Ε., και η Α.Τ.Ε. Α.Ε. 
αναλαμβάνει την είσπαραξη κατ’ εντολή και για λογαρια¬ 
σμό του Ελληνικού Δημοσίου των πάσης φύσεως οφει¬ 
λών τρίτων προς το Ελληνικό Δημόσιο που προέρχονται: 

1) Από κάθε παραχώρηση γεωργικού κτηνοτροφικού ή 
οικοπεδικού κλήρου (άρθρο 2του Ν. 3147/2003, από κτή¬ 
ματα του Αγροτικού Κώδικα του Κώδικα Αποστραγγιζο- 
μένωνγαιών,του Ν.Δ. 2185/1952του Κτηνοτροφικού Κώ¬ 
δικα, καθώς και όσων προέρχονται από παραχωρήσεις 
διαθεσίμων εποικιστικών εκτάσεων ή εκτάσεων του άρ¬ 
θρου 13παρ. 2ΑΒτου Ν. 1734/1987 (ΦΕΚ 189 Α) που βρί¬ 
σκονται σε αυτοτελείς οικισμούς κάτω των δύο χιλιάδων 
κατοίκων και περιλαμβάνονται στις παραμεθόριες κατά 
το άρθρο 24 του Ν. 1892/1990 (ΦΕΚ 101 Α) περιοχές των 
περιφερειών Θράκης, Μακεδονίας και Ηπείρου, καθώς 
και στις ορεινές κοινότητες των Νομών Γρεβενών, Καβά¬ 
λας και Τρικάλων για ανέγερση κατοικιών (άρθρο 1 παρ. 
4του ίδιου νόμου). 

Επίσης, των οφειλών που προέρχονται από τη διανομή 
και παραχώρηση στους δικαιούχους εκτάσεωντων αγρο¬ 
κτημάτων που αναφέρονται στο άρθρο 11 ανωτέρω νό¬ 
μου 3147/2003, καθώς και των αγροκτημάτων που ανα- 
φέρονται στο άρθρο 26 παρ. 1 του Ν. 2732/1999. Ακόμη 
των προερχομένων από παραχωρήσεις ακινήτων κυριό¬ 
τητας Υπουργείου Γεωργίας, που περιήλθαν κατά νομή, 
χρήση και κατοχή σε νομικά πρόσωπα εποπτείας Υπουρ¬ 
γείου Γ εωργίας, σε άλλα νομικά πρόσωπα (άρθρο 4, παρ. 
1 του ίδιου νόμου) καθώς καιτωνπροερχομένων από εκτι¬ 
μήσεις κοινοχρήστων και διαθεσίμων εποικιστικών εκτά¬ 
σεων για διάφορους σκοπούς (άρθρο 11 παρ. 7του ίδιου 
νόμου). Επίσης, των προερχομένων από παραχωρήσεις 
εκτάσεων, που βρίσκονται μέσα στις οριογραμμές της 
ανώτατης και κατώτατης στάθμης των ελών Λυσιμαχίας 
και Τριχωνίδας (άρθρο 12 παρ. 12 του νόμου αυτού). 

2) Από παραχωρήσεις οικοπέδων του συνοικισμού 
Ασπροβάλτας Θεσσαλονίκης, από παραχωρήσεις κατε- 
χομένων οικοπέδων των πόλεων Κιλκίς και Κατερίνης, κα¬ 
θώς και από παραχωρήσεις κοινοχρήστων εκτάσεων του 
αγρ/τος «Λειβαδάκι» Νομού Λάρισας (σύμφωνα μετά άρ¬ 
θρα 9, 10, 15 και 16 του Ν. 1644/1986 - ΦΕΚ 131 
Α/25.8.1986). 

3) Από παραχωρήσεις οικοπέδων βάσει του από 
24.4.1985 Π.Δ/τος. 

4) Από τη διανομή των εκτάσεων του Δημοσίου κτήμα¬ 
τος Λεσινίου (άρθρο 13του Π.Δ/τος 89/1979). 

5) Από παραχωρήσεις κοινοχρήστων και διαθεσίμων μι- 
κροεκτάσεων σε όμορους κληρούχους ή ιδιοκτήτες (άρ¬ 
θρο 6 Ν. 666/1977 ΦΕΚ 234Α/28.7.1977). 

6 ) Από εκμισθώσεις για προσωρινή καλλιέργεια διαθε¬ 
σίμων και δεκτικών καλλιέργειας εκτάσεων του Δημοσί¬ 
ου, στις οποίες περιλαμβάνονται και οι αποκαλυφθείσες 
εκτάσεις σε ακτήμονες καλλιεργητές (95/1975 πράξη του 
Υπουργικού Συμβουλίου, κυρωθείσα με το Ν. 138/1975). 

7) Από παραχώρηση εποικιστικών εκτάσεως για ίδρυση 
ή επέκταση πάσης φύσεως επαρχιακών βιομηχανικών 
επιχειρήσεων ή εκμίσθωση των ίδιων εκτάσεων για ίδρυ¬ 
ση ή επέκταση κτηνοτροφικών εκμεταλλεύσεων, καθώς 
και από παραχώρηση εκτάσεων για ανέγερση σταβλικών 
εγκαταστάσεων (άρθρα 1,3 καιδτου Ν.Δ/τος221/1974). 

8 ) Από παραχωρήσεις διαθεσίμων ή κοινοχρήστων 
εκτάσεων στη ΔΕΗ ή τον ΟΤΕ-(άρθρο 7 Αγροτικού Κώδι¬ 
κα 431/1968 ΦΕΚΑ 115/1968). 

9) Από το οφειλόμενο τίμημα των αποκαθισταμένων 
καλλιεργητών και κτηνοτροφών σύμφωνα με το Ν.Δ. 
2185/1952 (άρθρο 44 Ν .Δ. 2185/1952). 

10) Από παραχωρήσεις εκτάσεων, που βρίσκονται μέσα 
στις οριογραμμές της ανώτατης και κατώτατης στάθμης 
των ελών Λυσιμαχίας και Τριχωνίδας (άρθρο 12 παρ. 12 
του νόμου αυτού) και των προερχόμενων από Γεωργικούς 
Πιστωτικούς Συνεταιρισμούς για ανέγερση αποθηκών γε¬ 
ωργικών προϊόντων (άρθρο 123 Αγροτικού Κώδικα). 

11) Από παραχώρηση εκτάσεων βάσει των άρθρων 6 και 
7 του Ν. Δ/τος 2967/1954 περί τροποποιήσεως συμπλη- 
ρώσεως και καταργήσεως διατάξεων τινών της κείμενης 
Νομοθεσίας «περί διαχείρισης της ανταλλαξίμου περιου¬ 
σίας). 

Άρθρο 3ο 

Για την τακτοποίηση των οφειλών των κληρούχων, οι 
οποίοι έχουν αποκατασταθεί, μέχριτη δημοσίευσητου Ν. 
3147/2003, και για τους οποίους έχουν σταλεί στα Κατα¬ 
στήματα της Α.Τ.Ε. Α.Ε. οι σχετικές βεβαιωτικές καταστά¬ 
σεις για είσπραξη και δεν έχουν εξοφλήσει την οφειλή 
τους, η Α.Τ.Ε. Α.Ε. αναλαμβάνει δια των Κατ/των της, την 
υποχρέωση να γνωστοποιήσει στις αρμόδιες Υπηρεσίες 
Γεωργίας τα ποσά που κατέβαλαν οι κληρούχοι αυτοί, 
ώστε να καταστεί δυνατή, η εφαρμογή για την κατηγορία 
των οφειλών, η παρ. 2 του άρθρου 2 του Ν. 3147/2003. Η 
είσπραξη των οφειλών θα γίνεται εφ’ άπαξ ή σε δόσεις 
έντοκα ή άτοκα κατά τις διατάξεις των σχετικών νόμων. 

Η Α.Τ.Ε. Α.Ε. δεσμεύεται να ενημερώσει τις κατά τό¬ 
πους αρμόδιες Υπηρεσίες Γεωργίας, σχετικά με το οφει¬ 
λόμενο ποσό τιμήματος κάθε κληρούχου σε ΕυΐΌ (σύμ¬ 
φωνα με την αναλογία μεταλλικής δραχμής σε Ευτο όπως 
αυτή καθορίζεται από τον Νόμο 3147/2003, δηλαδή η αξία 
της μεταλλικής δραχμής είναι 0,30€). 

Στην περίπτωση κατά την οποία ο οφειλέτης κληρούχος 
δεν είναι συνεπής στην πληρωμή μιας δόσης το αρμόδιο 
Κατάστημα της Α.Τ.Ε. Α. Ε., θατο γνωστοποιήσει στην αρ¬ 
μόδια Υπηρεσία Γεωργίας, η οποία προβλέπεται και στη 
διάταξη του Ν. 3147/2003, υποχρεούται να ειδοποιήσει 
εγγράφως τον κληρούχο. Αν δεν ανταποκριθεί στην πλη¬ 
ρωμή και της επόμενης δόσηςτότε κηρύσσεται έκπτωτος 
του δικαιωθέντος κλήρου. 

Άρθρο 4ο 

Η Αγροτική Τράπεζα θα τηρεί δικούς της λογαριασμούς 
και αντίστοιχες υπομερίδες για τη λογιστική απεικόνιση 
και έλεγχο των χρεώσεων και εισπράξεων που αφορούν 
την παρούσα σύμβαση. 

Με βάση τις κινήσεις που θα πραγματοποιούνται θα διε- 
νεργείται ο σχετικός έλεγχος και θα αποδίδονται τα σχε¬ 


τικά κεφάλαια προς το Ελληνικό Δημόσιο στη λήξη κάθε 
οικονομικού έτους. Γ ια την εκτέλεση όλων των απαιτου- 
μένων εργασιών για την είσπραξη των οφειλών των κλη¬ 
ρούχων, η Τράπεζα επί του συνόλου των ενεργουμένων 
εισπράξεων δικαιούται αμοιβής ίσης με (έντεκα τοις εκα¬ 
τό) 11%, η οποία θα αφαιρείται από το σύνολο των ετη¬ 
σίων εισπράξεων με τη λήξη εκάστου οικονομικού έτους 
και το υπόλοιπο ποσό θα αποδίδεται στο λογαριασμό του 
Ελληνικού Δημοσίου «Δημόσιο-Κεφάλαιο Δημοσίων 
Επενδύσεων για χορηγήσεις δανείων και ανέγερση κτι¬ 
ρίων Υπουργείου Γεωργίας, καθώς και για την εκτέλεση 
προγραμμάτων εποικισμού-αναδασμού». 

Ο λογαριασμός τήρησης των εισπράξεων θα απολαμ¬ 
βάνει, από την έναρξη ισχύος της παρούσας σύμβασης, 
επιτόκιο το οποίο θα ισούται με το εκάστοτε ισχύον επιτό¬ 
κιο απλού Ταμιευτηρίου της Α.Τ.Ε. (Β.Ε.Α.Τ.) το οποίο σή¬ 
μερα ισούται με 0,65%. 

Άρθρο 5ο 

Για την είσπραξη των οφειλών από την Α.Τ. Ε. Α. Ε. έχουν 
εφαρμογή οι διατάξεις και τα προνόμια υπέρ της Α.Τ.Ε. 
που έχουν θεσπιστεί και ισχύουν για την είσπραξη των 
ίδιων αυτής απαιτήσεων. 

Άρθρο 6ο 

Καμία τροποποίηση της σύμβασης δεν αναγνωρίζεται 
αν δεν γίνει γραπτά μεταξύ των νόμιμα εξουσιοδοτημέ¬ 
νων εκπροσώπων των συμβαλλομένων. 

Άρθρο 7ο 

Η παρούσα σύμβαση ισχύει από την υπογραφή της. 

Άρθρο 8ο 

Η σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 
4332/1929, που διατηρήθηκε σε ισχύ με το άρθρο 26 του 
Ν. 1914/1990. 

Άρθρο 9ο 

Γιατο σκοπό αυτό συντάχθηκε η παρούσα σύμβαση σε 
τέσσερα (4) όμοια αντίτυπα. 

Η σύβαση αυτή να δημοσιευθεί στην Εφημερίδατης Κυ- 
βερνήσεως. 

ΟιΣυμβαλόμενοι 
Γ ια το Ελληνικό Δημόσιο 

Ο Υφυπ. Οικονομίας Ο Υφυπ. Αγροτικής 

και Οικονομικών Ανάπτυξης και Τροφίμων 

ΠΕΤΡΟΣ ΔΟΥΚΑΣ ΑΛΕΞΑΝΔΡΟΣ ΚΟΝΤΟΣ 

Γ ια την Αγροτική Τ ράπεζα της Ελλάδος Α.Ε. 

Ο Διοικητής 

ΔΗΜΗΤΡΗΣ ΜΗΛΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




